
Trawsgrifiad: Beth yw llên-ladrad?

Mae llên-ladrad yn cael ei ystyried yn drosedd academaidd ddifrifol yn y brifysgol, ond trwy fod yn ymwybodol o beth yw llên-ladrad a'r gwahanol ffurfiau y gall ei gymryd, gallwch chi osgoi llên-ladrata gwaith pobl eraill.
Mae llên-ladrad yn fath o Gamymddwyn Academaidd. Yn ôl y Llawlyfr Ansawdd Academaidd mae myfyriwr yn euog o lên-ladrad pan fyddan nhw’n ‘Cyflwyno gwaith neu syniadau rhywun arall fel gwaith y myfyriwr ei hun;” (PCYDDS, 2021, t. 2).
Mewn geiriau eraill, mae llên-ladrad yn golygu defnyddio deunydd rhywun arall yn eich gwaith, heb nodi eich bod wedi gwneud hynny a heb ddarparu’r cyfeiriadau cywir. 
Gall hyn fod yn berthnasol i gyfryngau clywedol a gweledol, yn ogystal â chanfyddiadau ymchwil a data.  
Gall hefyd gynnwys dyfynnu, aralleirio neu grynhoi geiriau a syniadau rhywun arall, heb eu priodoli i’r ffynhonnell wreiddiol a chynnwys y cyfeiriadau cywir. 
Fodd bynnag, gall llên-ladrad ddigwydd mewn ffurfiau eraill, gan gynnwys: 
Hunan lên-ladrad neu ailgylchu: gall cyflwyno’r un gwaith a gyflwynwyd gennych ar gyfer asesiad arall, pan na chaniateir hyn, gael ei ystyried yn llên-ladrad.
 “Cydgynllwynio”: Mae hyn yn golygu gweithio gyda rhywun arall ar asesiad, yr ydych i fod i’w gwblhau ar eich pen eich hun. 
 “Awduraeth Ffug”: Gellir diffinio hyn fel cyflwyno gwaith rhywun arall fel eich gwaith eich hun, a gall gynnwys prynu aseiniad ar-lein neu dalu rhywun i ysgrifennu eich aseiniad ar eich rhan.  
Mae cyfeirnodi a dyfynnu anghywir neu gyfeirnodi ffynonellau gwybodaeth nad ydych wedi’u defnyddio yn eich gwaith yn ffurf arall ar lên-ladrad. 
Trwy ymgyfarwyddo ag arddull gyfeirnodi eich pwnc a’r arweiniad sydd ar gael, gallwch osgoi llên-ladrad ar waith rhywun arall yn ddamweiniol. Mae llawlyfrau cyfeirio ar gael ar bob un o'r pedwar arddull cyfeirnodi a ddefnyddir yn y brifysgol. Mae arweiniad pellach hefyd ar gael yn ‘Cite them right’. Mae cymryd cofnodion cywir o’r ffynonellau a ddefnyddiwch yn eich gwaith yn bwysig iawn a pheidiwch ag anghofio gadael digon o amser i wirio eich cyfeiriadau, cyn cyflwyno’ch gwaith.
Mae digon o help ar gael hefyd a chofiwch, gallwch chi bob amser ofyn i’r llyfrgell, gwasanaethau myfyrwyr neu’ch tiwtor, os oes angen cymorth arnoch chi gyda’ch cyfeirnodi.


Ffynhonnell: Beth yw llên-ladrad? (https://uwtsd.hosted.panopto.com/Panopto/Pages/Viewer.aspx?id=f69e09bf-143b-4fa1-bca2-aee201131c28)

